FIATAL HÖLGYEK ÁLTAL ÉNEKELT NÉPDALOK

Tiina Ruotsala

Kaustinen

A Veteli Férfikórus szeretnivaló vendégeket szállásol el a fesztivál ideje alatt, amikor a Rigófütty nevű magyar énekegyüttes öt ifjú hölgytagja érkezik az ünnepségre. A Veteli Férfikóruson kívül a házigazda szerepét a Viskuri zenekar valamint a Rantupirtti kézművesek látják el. A hagyományos magyar népdalokat éneklő együttes a fesztiválon kívül Veteliben a Művészeti Kúriában is fellépnek, és Tunkkari egészségközpontjába is elviszik dalos kedvüket.

A kórus két fiatal tagja, Bolyki Sára és Kéthelyi-Nagy Luca akkor talált rá hazájuk népzenéjére, amikor tanulmányaikat megkezdték a helyi művészeti iskolában, ahol a zeneoktatásért a Rigófütty Együttes karnagya, Magdó Ildikó felel. A művészeti iskola a finn konzervatóriumnak és képzőművészeti iskolának felel meg, mert egyidőben többféle művészeti ágban lehet ismereteteket szerezni.

Magdó Ildikó megjegyzi, hogy a magyar iskolákban ma már nem tanítják olyan intenzíven a hazai népzenét, mint a korábbi évtizedekben. Mivel az eleven hagyomány halványodik, ma már a tanár döntése és felelőssége, hogy a tanítványait milyen mélységben ismerteti meg a néphagyománnyal. Bolyki Sárának és Kéthelyi-Nagy Lucának közös énektanára volt, akiről nem sok jót tudtak elmondani.

* A lányoknak nem volt szerencséjük, zenetanáruk sajnálatos kivételnek számít – veti közbe Magdó Ildikó.
* Ildikónak köszönhetjük a népzene iránti érdeklődésünket, mert nem álltunk eleven kapcsolatban a népzenével – mesélik a lányok.

A zenész családból származó Bolyki Sára a budapesti Zeneakadémián tanul népzenét és dzsesszt. Kéthelyi-Nagy Luca tanárnőnek készül, úgyhogy az ő diákjai minden bizonnyal ismerni fogják hazájuk hagyományait.

Bolyki Sára azért választotta a Zeneakadémia népzenei szakát, mert úgy érzi, ez a műfaj az ő identitásának része. Mélyről ered ez az érzés, hiszen Sára mindenféle zenét kedvel és városban született, ahol nem kerülhetett kapcsolatba élő népzenével.

* A népzene valamit megérint a lelkemben – fogalmazza meg Sára.

Kéthelyi-Nagy Luca hangsúlyozza, hogy a népdalokban fontos szerepe van a szövegnek, ugyanolyan fontos szerepet töltenek be a szavak, mint a dallam. Sajnálja, hogy a finn közönség nem érti a magyar szöveget, pedig jó volna, hiszen egyetlen dalban egy egész élet bele van sűrítve.

Magdó Ildikó elmondja, hogy a magyar zene a táncházakban fejlődött. Egy-egy ötletből történet kerekedett, majd dallam született hozzá, s a darab az éneklések során csiszolódott. A táncház mozgalom ma is él, a magyar néphagyomány része, Bolyki Sára és Kéthelyi-Nagy Luca is részt vesznek benne. Bolyki Sára tanulmányainak része a néptánc, ahogyan Finnországban a Sibelius Akadémia népzene szakán is kötelező. A lányok véleménye szerint a néptánc olyan szorosan hozzá tartozik a népzenéhez, hogy egyetlen énekes sem kerülheti meg.

Bár a fesztiválon szereplő együttes csak énekesekből áll, Magdó Ildikó hangsúlyozza, hogy a magyar népzenének alapvető része a hangszeres zene. Ezt mindenki tudja, aki valaha is látott-hallott magyar néptáncbemutatókat. A kísérő együttesnek mindig megvan a maga külön szerepe és előadása a programon belül, s a táncosok is énekelnek, gyakran tánc közben is.

Az együttes Közép-Pohjanmaa-i útját a Leader-támogatással létrejött nemzetközi együttműködés tette lehetővé. A Pirityiset és a VölgyVidék Közösség magyar Leader-csoport a Music Asross Borders-projekt keretében ismerkednek a népdalokkal, népzenével és népi kézművességgel Finnországban és Magyarországon egyaránt. Az együttest elkísérték a magyar Leader-csoport képvselői is. Októberben a veteliek és a Pirityiset képviselői válaszlátogatásra Magyarországra utaznak.

Magdó Ildikó nyomban beszélgetésünk elején felhívja a figyelmet arra, hogy nem csupán egy népdalokat éneklő amatőr együttesről van szó, hanem egy kiegyensúlyozott teljesítményű együttesről, amely néhány évvel ezelőtt aranyérmet nyert egy nemzetközi kórusolimpia népdal szekciójában.

KÉPALÁÍRÁS:

Bolyki Sára és Kéthelyi-Nagy Luca maguk közé vették az énekegyüttes vezetőjét, Magdó Ildikót, akinek felbecsülhetetlen szerepe van a fiatal hölgyek népzene iránti érdeklődésének felkeltésében.